Legal Document

Category: 661

Text:
86. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ.12381/2458 της 26 Σεπτ./1 Οκτ. 1974 (ΦΕΚ Β΄ 983) Περί καθορισμού νέας κυρίας παραστάσεως των ταινιών φορολογίας καπνού. Έχοντες υπόψη: 1.Τας διατάξεις του άρθρ. 3 του Ν.Δ. 52/1973 «περί συμπληρώσεως των ισχυουσών διατάξεων περί του τύπου των σφραγίδων των Δημοσίων Αρχών και εγγράφων τούτων και των αξιών του Δημοσίου». 2.Ότι αι, κατά τας κειμένας διατάξεις, κατασκευασθείσαι ταινίαι εισπράξεως του φόρου καταναλώσεως επί των εν τω εσωτερικώ της Χώρας αναλισκομένων καπνοβιομηχανικών προϊόντων εγχωρίου παραγωγής ή αλλοδαπής προελεύσεως, φέρουσαι ως κυρίαν παράστασιν αυτών τον Βασιλικόν θυρεόν ή τον αναγεννώμενον εκ της τέφρας του Φοίνικα και κυκλοφορούσαι δι’ επισημάνσεώς των, βαίνουν προς εξάντλησιν. 3.Ότι νυν αμφότερα τα ως άνω σύμβολα έχουν καταργηθή και ως εκ τούτου υφίσταται ανάγκη καθορισμού νέας κυρίας παραστάσεως των ανωτέρω ταινιών, εν όψει του επείγοντος προμηθείας 800.000.000 τεμαχίων ταινιών, ήτις δεν δύναται να αναβληθή μέχρι της ρυθμίσεως του πολιτειακού θέματος και του καθορισμού νέου Εθνοσήμου, αποφασίζομεν: Ορίζομεν, όπως αι εφ’ εξής κατασκευαζόμεναι, κατά τας κειμένας διατάξεις, ταινίαι εισπράξεως του φόρου καταναλώσεως επί των εν τω εσωτερικώ της Χώρας αναλισκομένων καπνοβιομηχανικών προϊόντων εγχωρίου ή αλλοδαπής παραγωγής, φέρουν ως κυρίαν παράστασιν τα αρχικά γράμματα του καθ’ ημάς Υπουργείου (Υ .Ο.) εντός πλαισίου εκ διπλού κύκλου, κυκλικώς δε εντός του διακένου των δύο κύκλων του πλαισίου τας λέξεις «ΕΛΛΗΝΙΚΟΝ ΔΗΜΟΣΙΟΝ» (Αντί για τη σελ. 320,43(α) Σελ. 320,43(β) Τεύχος ΣΤ122- Σελ. 131 Κώδικας Φορολογίας Καπνού 28.Ε.α.83-86